พันธุ์ทิพา ศกุณต์ไชย

พันธุ์ทิพา ศกุณต์ไชย เดิมสะกดว่า พรรทิภา สกุลชัย หรือรู้จักในชื่อ ติ๋ม ทีวีพูล เป็นนักธุรกิจชาวไทย 

พันธุ์ทิพาจบการศึกษาม.ศ.5 จากโรงเรียนสายน้ำผึ้ง ระดับปริญญาตรีจากมหาวิทยาลัยอัสสัมชัญบริหารธุรกิจ สาขาการเงินการธนาคาร ทำงานเป็นเลขากรรมการผู้จัดการใหญ่ บริษัท เควสเตอร์ (ประเทศไทย) จำกัด ได้ 1 ปี แล้วรับตำแหน่งเป็นผู้จัดการฝ่ายโฆษณาดิสเพลย์ หนังสือพิมพ์เดอะเนชั่น ระหว่างปี พ.ศ. 2521-2523 และเป็นผู้จัดการฝ่ายบริการลูกค้า บริษัท สปา แอดเวอร์ไทซิ่ง จำกัด ระหว่างปี พ.ศ. 2523-2526 เริ่มอาชีพในวงการบันเทิงจากการทำรายการวิทยุในนามบริษัท ซาวด์ โปรเจกต์ จำกัด ผลิตเพลงประกอบละคร ต่อมาได้รู้จักและแต่งงานกับเกรียงศักดิ์ สกุลชัย หรือ ต้อย แอ๊คเนอร์ และได้มาทำนิตยสารบันเทิง ทีวีพูล ด้วยกัน และก่อตั้งบริษัทที่ชื่อโน้ต พับลิชชิ่ง จำกัด ในปี พ.ศ. 2533 หลังจากนั้นเปิดนิตยสารอีก 2 เล่ม คือ สไปซี และนิตยสาร สตาร์นิวส์ โดยนิตยสารทีวีพูล และสไปซี มียอดขายรวมกันกว่า 2.5 แสนฉบับต่อสัปดาห์ จนในปี พ.ศ. 2548 ได้ทำรายการโทรทัศน์ที่ชื่อ ทีวีพูล ทูไนท์ และ ทีวีพูล ไลฟ์ ที่ออกอากาศทางช่อง 5 และได้หันมาทำธุรกิจโทรทัศน์ดาวเทียม ที่กำลังนิยมในขณะนั้น โดยเปิดช่อง ทีวีพูล แชนแนล จากนั้นตัดสินใจประมูลโทรทัศน์ดิจิตัล 2 ช่อง ในนามบริษัท ไทยทีวี จำกัด คือ ช่องข่าว ไทยทีวี และช่องเด็ก โลกาเส้นทาง‘ติ๋ม ทีวีพูล’เมื่อถึงวันที่‘ไม่บันเทิง’ คมชัดลึก

ด้านชีวิตส่วนตัว สมรสกับเกรียงศักดิ์ สกุลชัย หรือ ต้อย แอ๊คเนอร์ มีบุตรชาย 3 คนเจ้าแม่ธุรกิจบันเทิงผู้สร้างเม็ดเงิน 400 ล้านต่อปี!! หลังจากนั้นหย่าร้างกับเกรียงศักดิ์ และสมรสกับ พล.อ.นพดล อินทปัญญา อดีตผู้ทรงคุณวุฒิพิเศษกองทัพบก และเป็นที่ปรึกษาคณะรักษาความสงบแห่งชาติ (คสช.)ลุย! 3ปีจะเป็นที่ 1 'ติ๋ม ทีวีพูล' ทุ่มทั้งชีวิต บุกทีวีดิจิตอล ไทยรัฐ เส้นทางสุดช้ำ “ติ๋ม ทีวีพูล” หนี้เกือบ 2 พันล้าน ก่อนชนะ กสทช.ยกแรก ไทยรัฐ  และปัจจุบันได้หย่ากับ พลเอก นพดล อินทปัญญา แล้ว

ผู้จัดรายการ
ออนไลน์ 
 TVPOOL [LIVE] (ธันวาคม 2565)
 ติดเทรนท์ (ธันวาคม 2565)
 เต๋าตอบ (1 มกราคม 2565)
 ทางช่อง YouTube:TVPOOL OFFICIAL

อ้างอิง

หมวดหมู่:บุคคลจากโรงเรียนสายน้ำผึ้ง ในพระอุปถัมภ์ฯ
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย